EL Επίσημη Εφημερίδα της Ευρωπαϊκής Ένωσης C 100/6

Συνοπτικό δελτίο κοινοποιούμενο από τα κράτη μέλη για τις κρατικές ενισχύσεις που χορηγούνται σύμφωνα με τον κανονισμό (ΕΚ) αριθ. 1857/2006 της Επιτροπής σχετικά με την εφαρμογή των άρθρων 87 και 88 της συνθήκης ΕΚ στις κρατικές ενισχύσεις προς μικρομεσαίες επιχειρήσεις που δραστηριοποιούνται στους τομείς της παραγωγής, μεταποίησης και εμπορίας γεωργικών προϊόντων όπως τροποποιήθηκε με τον κανονισμό (ΕΚ) αριθ. 70/2001

(2008/C 100/04)

Αριθμός ενίσχυσης: XA 384/07

Κράτος μέλος: Βέλγιο

Περιφέρεια: Vlaanderen

Τίτλος του καθεστώτος ενισχύσεων ή ονομασία της εταιρείας που λαμβάνει μεμονωμένη ενίσχυση: Vlaams Centrum voor Agro- en Visserijmarketing vzw (VLAM)

Νομική βάση: Decreet van 22 december 2006 houdende de uitgavenbegroting van de Vlaamse Gemeenschap voor het begrotingsjaar 2007, inzonderheid artikel 12, gewijzigd bij het decreet van 29 juni 2007

Ετήσιες δαπάνες που έχουν προγραμματιστεί στο πλαίσιο του καθεστώτος ενισχύσεων ή συνολικό ποσό της μεμονωμένης ενίσχυσης που χορηγείται στην εταιρεία: Επιδότηση 60 000 EUR, η οποία κατανέμεται στα τρία προγράμματα ως εξής:

34 000 EUR για την παροχή υπηρεσιών συμβούλων,

9 000 EUR για τη διοργάνωση συσκέψεων ανταλλαγής γνώσεων,

17 000 EUR για δημοσιεύσεις

Μέγιστη ένταση της ενίσχυσης: Η ένταση της ενίσχυσης είναι 100 %

Ημερομηνία έναρξης της εφαρμογής: Η ενίσχυση καταβάλλεται από την 1η Ιανουαρίου 2008

Διάρκεια του καθεστώτος ενισχύσεων ή της χορήγησης μεμονωμένης ενίσχυσης: Η ενίσχυση χορηγείται για δραστηριότητες που υλοποιούνται μεταξύ της 1ης Ιανουαρίου 2008 και της 31ης Δεκεμβρίου 2008

Στόχος της ενίσχυσης: Το 2008 η μη κερδοσκοπική οργάνωση VLAM επιθυμεί να πραγματοποιήσει μια δυναμική εκστρατεία με σκοπό την ανάπτυξη και τη διάδοση ενός λογότυπου που θα επιτρέπει στους καταναλωτές να εντοπίζουν σημεία πώλησης γεωργικών προϊόντων. Η εκστρατεία αποβλέπει στη διευκόλυνση των επαφών μεταξύ παραγωγών και καταναλωτών.

Η VLAM προτίθεται να αναλάβει τις ακόλουθες δραστηριότητες:

Η ενίσχυση χορηγείται δυνάμει του άρθρου 15 του κανονισμού (ΕΚ) αριθ. 1857/2006 και είναι σύμφωνη με το άρθρο αυτό.

Άρθρο 15 παράγραφος 2 στοιχείο γ): όσον αφορά τις παρεχόμενες από τρίτους υπηρεσίες συμβούλων, τις αμοιβές για υπηρεσίες που δεν συνιστούν διαρκή ή περιοδική δραστηριότητα και δεν σχετίζονται με τις συνήθεις λειτουργικές δαπάνες της εταιρείας, όπως οι συνήθεις υπηρεσίες φοροτεχνικών, οι τακτικές υπηρεσίες νομικών συμβούλων ή η διαφήμιση.

Άρθρο 15 παράγραφος 2 στοιχείο δ): όσον αφορά τη διοργάνωση και συμμετοχή σε φόρα ανταλλαγής γνώσεων μεταξύ επιχειρήσεων, σε διαγωνισμούς, εμπορικές εκθέσεις και πανηγύρεις.

Άρθρο 15 παράγραφος 2 στοιχείο στ): δημοσιεύσεις, όπως κατάλογοι ή δικτυακοί τόποι που παρέχουν τεκμηριωμένες πληροφορίες για παραγωγούς από συγκεκριμένη περιοχή ή παραγωγούς συγκεκριμένου προϊόντος, υπό τον όρο ότι οι πληροφορίες και η παρουσίαση είναι ουδέτερες και ότι όλοι οι ενδιαφερόμενοι παραγωγοί έχουν ίσες ευκαιρίες να περιληφθούν στις δημοσιεύσεις

Σχετικός(-οί) κλάδος(-οι): Αροτραίες καλλιέργειες και ζωικό κεφάλαιο

Ονομασία και διεύθυνση της χορηγούσας αρχής:

Departement Landbouw en Visserij Duurzame Landbouwontwikkeling Ellips, 6e verdieping Koning Albert II laan, 35, bus 40 B-1030 Brussel

Διεύθυνση στο Διαδίκτυο: http://www.ejustice.just.fgov.be/cgi/article_body.pl?numac=2007036508&caller=list&article_lang=N&row_id=1&numero=18&pub_date=2007-10-04&set3=set+character_variant+ %27dutch.ftl %27&ddfm=12&dt=DECREET&language=nl&choix1=EN&choix2=EN&fromtab=+montxt&nl=n&trier=afkondiging&ddda=2006&sql=dt+ %3D+ %27DECREET %27+and+dd+between+date %272006-12-22 %27+and+date %272006-12-22 %27+&rech=18&tri=dd+AS+RANK+&ddfa=2006&dddj=22&dddm=12&ddfj=22&set1=set+stopfile+ %27MON.stp %27

Λοιπές πληροφορίες: Χωρίς την ενίσχυση αυτή είναι αδύνατη η επίτευξη του στόχου του προγράμματος και η υλοποίηση του έργου

Jules VAN LIEFFERINGE

Γενικός Γραμματέας

Αριθμός ενίσχυσης: XA 387/07

Κράτος μέλος: Ισπανία

Περιφέρεια: Comunidad Valenciana

Τίτλος του καθεστώτος ενισχύσεων ή ονομασία της εταιρείας που λαμβάνει μεμονωμένη ενίσχυση: Régimen de ayudas a los productores de cereza y viñedo de determinados municipios de la Comunitat Valenciana, afectados por las adversidades climáticas sufridas durante los años 2006-2007

Νομική βάση: Resolución de la Consellería de Agricultura, Pesca y Alimentación, por la que se establecen ayudas a los productores de cereza y de viñedo de determinados municipios de la Comunitat Valenciana, afectados por las adversidades climáticas sufridas durante los años 2006-2007

Ετήσιες δαπάνες που έχουν προγραμματιστεί στο πλαίσιο του καθεστώτος ενισχύσεων ή συνολικό ποσό της μεμονωμένης ενίσχυσης που χορηγείται στην εταιρεία: Οι προγραμματισμένες δαπάνες όσον αφορά την ενίσχυση για την καλλιέργεια κερασιών ανέρχονται σε 1 300 000 EUR.

Οι προγραμματισμένες δαπάνες όσον αφορά την ενίσχυση για την αμπελουργία ανέρχονται σε 150 000 EUR

Μέγιστη ένταση της ενίσχυσης: Η εκτιμώμενη ένταση της ενίσχυσης, η οποία βασίζεται στη μέθοδο εκτίμησης, σε καμιά περίπτωση δεν πρέπει να υπερβεί το ποσοστό του 49,74 % για τα κεράσια και 39,98 % για τους αμπελώνες.

Η μέγιστη ενίσχυση για τα κεράσια ανέρχεται σε: 20 000 EUR.

Η ενίσχυση η οποία χορηγείται σε κάθε γεωργό για την αμπελουργία δεν πρέπει να υπερβαίνει τη μέγιστη ενίσχυση η οποία υπολογίζεται σύμφωνα με το άρθρο 11 παράγραφοι 2 και 3 του κανονισμού (ΕΚ) αριθ. 1857/2006

Ημερομηνία εφαρμογής: Δέκα ημέρες μετά τη δημοσίευση στην Εφημερίδα της Κυβερνήσεως της Αυτόνομης Κοινότητας της Βαλένθια

Διάρκεια του καθεστώτος ενισχύσεων ή της μεμονωμένης ενίσχυσης: Έως τις 31 Δεκεμβρίου 2008

Στόχος της ενίσχυσης: Η ενίσχυση αποσκοπεί στο να αποζημιώσει γεωργούς για την απώλεια δυναμικού παραγωγής από καλλιέργειες κερασιών και από αμπελώνες οι οποίοι έχουν πληγεί από δυσμενείς καιρικές συνθήκες κατά το 2006 και 2007, διευκολύνοντας έτσι τη συνεχιζόμενη λειτουργία των εν λόγω εγκαταστάσεων.

Άρθρο 11: Ενισχύσεις για ζημίες που προκαλούνται από δυσμενή καιρικά φαινόμενα.

Η ενίσχυση αποσκοπεί στο να αποζημιώσει για τη μείωση στο εισόδημα από την πώληση του προϊόντος, η οποία οφείλεται στις δυσμενείς καιρικές συνθήκες

Σχετικός(-οί) κλάδος(-οι): Γεωργικός τομέας: καλλιέργεια κερασιών και αμπελουργία

Ονομασία και διεύθυνση της χορηγούσας αρχής:

Consellería de Agricultura, Pesca y Alimentación C/ Amadeo de Saboya, no 2 E-46010 Valencia

Διεύθυνση στο διαδίκτυο: http://www.docv.gva.es/portal/portal/2007/12/03/pdf/2007_14504.pdf

Βαλένθια, 26 Νοεμβρίου 2007.

Γενικός Διεύθυντής Αγροτικής Παραγωγής

Laura PEÑARROYA FABREGAT

Αριθμός ενίσχυσης: XA 388/07

Κράτος μέλος: Ιταλία

Περιφέρεια: Piemonte

Τίτλος του καθεστώτος ενισχύσεων ή ονομασία της εταιρείας που λαμβάνει μεμονωμένη ενίσχυση: d.g.r. n. 36-6961 del 24 settembre 2007«Legge regionale 20 novembre 2002, n. 29 (Istituto per il marketing dei prodotti agroalimentari del Piemonte), art. 3, comma 2. Procedure, criteri e condizioni per l'erogazione di contributi in conto capitale»

Νομική βάση: Legge regionale n. 29/2002

d.g.r. n. 36-6961 del 24 settembre 2007

Ετήσιες δαπάνες που έχουν προγραμματιστεί στο πλαίσιο του καθεστώτος ενισχύσεων ή συνολικό ποσό της μεμονωμένης ενίσχυσης που χορηγείται στην εταιρεία: Ετήσιο ποσό στο πλαίσιο του καθεστώτος: 0,4 εκατ. EUR.

Συνολικό ποσό των μεμονωμένων ενισχύσεων: 2,4 εκατ. EUR

Μέγιστη ένταση της ενίσχυσης: Η μέγιστη ένταση της ενίσχυσης έχει ως εξής:

100 % για την έρευνα αγοράς, την ανάπτυξη προϊόντων και τον καθορισμό προτύπων παραγωγής (βλέπε παράρτημα του d.g.r. n. 36-6961 της 24.9.2007, σημείο 1.2.1.A ),

100 % για τις δραστηριότητες τεχνικών συμβουλών στο πλαίσιο εμπορικών συμφωνιών και εταιρικών σχέσεων (βλέπε παράρτημα του d.g.r. n. 36-6961 της 24.9.2007, σημείο 1.2.1.B),

100 % για τις εκδηλώσεις προώθησης, τη συμμετοχή σε εμπορικές εκθέσεις και παρεμφερείς εκδηλώσεις (βλέπε παράρτημα του d.g.r. n. 36-6961 της 24.9.2007, σημείο 1.2.1.D)

Ημερομηνία εφαρμογής:

Διάρκεια του καθεστώτος ενισχύσεων ή της χορήγησης μεμονωμένης ενίσχυσης:

Στόχος της ενίσχυσης και επιλέξιμες δαπάνες: Οι στόχοι της ενίσχυσης είναι οι εξής:

Ενισχύσεις κατά την έννοια του άρθρου 14 του κανονισμού (ΕΚ) αριθ. 1857/2006 για την προώθηση γεωργικών προϊόντων ποιότητας.

Ειδικότερα, μπορούν να χορηγηθούν ενισχύσεις σε επιχειρήσεις του τομέα της πρωτογενούς παραγωγής για τις ακόλουθες δραστηριότητες, στο μέτρο που συμβάλλουν στην ανάπτυξη γεωργικών προϊόντων ποιότητας:

— κόστος των δραστηριοτήτων έρευνας της αγοράς, επινόησης και σχεδιασμού προϊόντων, συμπεριλαμβανομένων των ενισχύσεων που χορηγούνται για την προετοιμασία αιτήσεων αναγνώρισης γεωγραφικών ενδείξεων και ονομασιών προέλευσης ή έκδοσης πιστοποιητικών ιδιοτυπίας σύμφωνα με τους σχετικούς κοινοτικούς κανονισμούς,

— κόστος εισαγωγής συστημάτων διασφάλισης ποιότητας, όπως τα πρότυπα των σειρών ISO 9000 ή 14000, συστημάτων που βασίζονται στην ανάλυση κινδύνων και τα κρίσιμα σημεία ελέγχου (HACCP), συστημάτων ιχνηλασιμότητας, συστημάτων διασφάλισης της τήρησης των κανόνων αυθεντικότητας και εμπορίας ή συστημάτων περιβαλλοντικού ελέγχου,

— δαπάνες κατάρτισης του προσωπικού στην εφαρμογή των καθεστώτων και των συστημάτων του ανωτέρω σημείου,

— κόστος των εισφορών που απαιτούν οι αναγνωρισμένοι οργανισμοί πιστοποίησης για την αρχική πιστοποίηση διασφάλισης της ποιότητας ή ανάλογων συστημάτων,

— κόστος των υποχρεωτικών μέτρων ελέγχου που έχουν θεσπιστεί σύμφωνα με την κοινοτική ή εθνική νομοθεσία από τις αρμόδιες εθνικές αρχές ή για λογαριασμό τους, εκτός των περιπτώσεων όπου η κοινοτική νομοθεσία προβλέπει ότι το κόστος αυτό πρέπει να επιβαρύνει τις επιχειρήσεις.

Ενισχύσεις κατά την έννοια του άρθρου 15 του κανονισμού (ΕΚ) αριθ. 1857/2006 για την προώθηση εμπορικών συμφωνιών και εταιρικών σχέσεων.

Όσον αφορά τις παρεχόμενες από τρίτους υπηρεσίες συμβούλων, χρηματοδοτούνται οι αμοιβές για υπηρεσίες που δεν συνιστούν διαρκή ή περιοδική δραστηριότητα και δεν σχετίζονται με τις συνήθεις λειτουργικές δαπάνες της εταιρείας, όπως οι συνήθεις υπηρεσίες φοροτεχνικών, οι τακτικές υπηρεσίες νομικών συμβούλων ή η διαφήμιση.

Ενισχύσεις κατά την έννοια του άρθρου 15 του κανονισμού (ΕΚ) αριθ. 1857/2006 για τη συμμετοχή σε εκδηλώσεις προώθησης (συμμετοχή σε εμπορικές εκθέσεις ή παρόμοιες εκδηλώσεις).

Ειδικότερα, όσον αφορά τη διοργάνωση και συμμετοχή σε φόρα ανταλλαγής γνώσεων μεταξύ επιχειρήσεων, σε διαγωνισμούς, εμπορικές εκθέσεις και εμποροπανηγύρεις, μπορούν να χορηγηθούν ενισχύσεις σε επιχειρήσεις του τομέα της πρωτογενούς παραγωγής για την κάλυψη των ακόλουθων δαπανών:

— τα έξοδα για την εγγραφή,

— τα οδοιπορικά,

— το κόστος δημοσιεύσεων,

— την ενοικίαση περιπτέρων,

— τα συμβολικά βραβεία που απονέμονται στο πλαίσιο διαγωνισμών μέγιστης αξίας 250 EUR ανά βραβείο και ανά νικητή.

Μπορούν επίσης να χορηγηθούν ενισχύσεις για την κάλυψη των δαπανών για δημοσιεύσεις, όπως κατάλογοι ή ιστότοποι που παρέχουν τεκμηριωμένες πληροφορίες για παραγωγούς από συγκεκριμένη περιοχή ή παραγωγούς συγκεκριμένων προϊόντων, υπό τον όρο ότι οι πληροφορίες και η παρουσίαση είναι ουδέτερες και ότι όλοι οι ενδιαφερόμενοι παραγωγοί έχουν ίσες ευκαιρίες να περιληφθούν στις δημοσιεύσεις

Σχετικός(-οί) κλάδος(-οι): Γεωργία και συναφείς υπηρεσίες και δραστηριότητες. Όλοι οι κλάδοι παραγωγής των οποίων τα προϊόντα εμπίπτουν στον ορισμό του άρθρου 2 παράγραφος 2 του κανονισμού (ΕΚ) αριθ. 1857/2006

Ονομασία και διεύθυνση της χορηγούσας αρχής:

Regione Piemonte Direzione Agricoltura Corso Stati Uniti, 21 I-10129 Torino

Διεύθυνση στο Διαδίκτυο: Απευθείας σύνδεση με το πλήρες κείμενο του καθεστώτος ενισχύσεων στην ακόλουθη διεύθυνση:

http://www.regione.piemonte.it/governo/bollettino/abbonati/2007/39/suppo2/00000001.htm

Λοιπές πληροφορίες: Το καθεστώς ενισχύσεων προβλέπεται να διαρκέσει έως το 2013, δηλαδή μέχρι τη λήξη ισχύος των κοινοτικών κατευθυντήριων γραμμών για τις κρατικές ενισχύσεις στον τομέα της γεωργίας και δασοκομίας 2007-2013 (ΕΕ C 319 της 27.12.2006, σ. 1) και του κανονισμού (ΕΚ) αριθ. 1857/2006 για τις εξαιρούμενες ενισχύσεις. Οι ετήσιες δαπάνες ύψους 400 000 EUR προβλέπονται στον πολυετή προϋπολογισμό της περιφέρειας Piemonte που εγκρίθηκε από τον περιφερειακό νόμο L.R. αριθ. 10 της 23ης Απριλίου 2007 για τα έτη 2007, 2008 και 2009. Η χρηματοδότηση του καθεστώτος ενισχύσεων από το 2010 έως το 2013 θα καθορίζεται σε ετήσια βάση με διαδοχικές περιφερειακές κανονιστικές πράξεις λογιστικής και δημοσιονομικής φύσης

Αριθμός ενίσχυσης: XA 390/07

Κράτος μέλος: Γαλλία

Περιφέρεια: Département de l'Hérault

Τίτλος του καθεστώτος ενισχύσεων: Aides à l'achat d'agroéquipements à vocation environnementale par des Coopératives d'Utilisation de Matériels en Commun (CUMA)

Νομική βάση:

— Article 4 du règlement (CE) no 1857/2006 de la Commission du 15 décembre 2006

— Articles L1511-2, L1511-3 et L1511-5 du code général des collectivités territoriales

— Délibération du Conseil général de l'Hérault du 16 juillet 2007

— Convention cadre en cours entre le département et la région Languedoc Roussillon

Ετήσιες δαπάνες που έχουν προγραμματιστεί στο πλαίσιο του καθεστώτος ενισχύσεων: 70 000 EUR ανάλογα με τον διαθέσιμο προϋπολογισμό

Μέγιστη ένταση της ενίσχυσης: Μεταξύ 15 % και 40 % του συνολικού επιλέξιμου κόστους, ανάλογα με το εργαλείο και την ύπαρξη ή μη άλλων δημόσιων χρηματοδοτικών πόρων, δεδομένου ότι το Γενικό Συμβούλιο του Διοικητικού Διαμερίσματος θα εξασφαλίσει ότι, σε περίπτωση σώρευσης ενισχύσεων, θα τηρηθεί το ανώτατο όριο 40 %

Ημερομηνία εφαρμογής: Αμέσως μετά τη λήψη του αποδεικτικού παραλαβής της Επιτροπής

Διάρκεια του καθεστώτος ενισχύσεων: 2007-2013

Στόχος της ενίσχυσης: Το παρόν καθεστώς ενισχύσεων εντάσσεται στο πλαίσιο του άρθρου 4 του κανονισμού (ΕΚ) αριθ. 1857/2006.

Η εφαρμογή του παρόντος προγράμματος αναμένεται να συμβάλει στην επίτευξη του στόχου της προστασίας του περιβάλλοντος υπό την έννοια του άρθρου 4 παράγραφος 3 στοιχείο δ) του προαναφερόμενου κανονισμού.

Οι επιλέξιμες δαπάνες θα καλύψουν την αγορά γεωργικών εργαλείων υψηλής απόδοσης, τα οποία θα επιτρέψουν τον περιορισμό της χρήσης ιδιαίτερα ρυπογόνων χημικών λιπασμάτων και φυτοπροστατευτικών προϊόντων και τη μείωση των εισροών στο έδαφος, συμβάλλοντας έτσι στην ανάπτυξη φιλικότερων προς το περιβάλλον καλλιεργητικών πρακτικών. Για παράδειγμα, η αντικατάσταση της χημικής καταστροφής των ζιζανίων από μηχανικό βοτάνισμα έχει ως αποτέλεσμα τη μείωση της χρήσης ζιζανιοκτόνων και, συνεπώς, της παρουσίας τους τόσο στο έδαφος, όσο και στα υπόγεια και επιφανειακά ύδατα.

Οι ενισχύσεις αυτές θα συμβάλουν επίσης στη μείωση του κόστους για τις μεμονωμένες εκμεταλλεύσεις υπό την έννοια του άρθρου 4 παράγραφος 3 στοιχείο α) του κανονισμού (ΕΚ) αριθ. 1857/2006, καθώς προορίζονται αποκλειστικά για CUMA. Πράγματι, η επένδυση μέσω των CUMA επιτρέπει τον επιμερισμό της κάλυψης των αναγκών· οι γεωργοί βελτιστοποιούν και υπολογίζουν τις επενδύσεις τους σε κλίμακα πολλών εκμεταλλεύσεων. Με την αγορά των γεωργικών εργαλείων από CUMA αποφεύγονται οι υπέρμετρες ατομικές επενδύσεις. Αυτό τονώνει τον ανταγωνισμό των εκμεταλλεύσεων, υπό όμοιες κατά τα άλλα συνθήκες.

Ο κατάλογος των επιλέξιμων γεωργικών εργαλείων επισυνάπτεται στο παρόν δελτίο απαλλαγής

Σχετικός(-οί) κλάδος(-οι): Η ενίσχυση απευθύνεται σε όλους τους CUMA, ανεξάρτητα από τον τομέα δραστηριότητάς τους, εφόσον ανταποκρίνονται στον ορισμό της ΜΜΕ, όπως διατυπώνεται στην κοινοτική νομοθεσία

Ονομασία και διεύθυνση της χορηγούσας αρχής:

Conseil général de l'Hérault Hôtel du département 1000, rue d'Alco F-34087 Montpellier cedex 4

Διεύθυνση στο Διαδίκτυο: www.cg34.fr

Στήλη: Economie/agriculture/production/appui au développement/ en savoir plus: aide à l'investissement en CUMA

Κατάλογος επιλέξιμων γεωργικών εργαλείων με στόχο την προστασία του περιβάλλοντος:

1. Εργαλεία κατεργασίας του εδάφους και ειδικότερα:

Θρυμματιστές φυτών

Ψεκαστήρες

Περιστροφικοί θρυμματιστές

Σκαλιστήρια

Περιστροφικές χορτοκοπτικές μηχανές

Υπεδαφοκαλλιεργητές

Σβάρνες.

Η χρήση των εργαλείων αυτών περιορίζει τη χημική καταστροφή των ζιζανίων και επιτρέπει τον αερισμό του εδάφους και την καλύτερη μετατροπή της οργανικής ύλης, μέσω της βελτίωσης της δομής του εδάφους. Έτσι, οι δαπάνες που συνδέονται με την αγορά των συγκεκριμένων γεωργικών εργαλείων θα συμβάλουν στην επίτευξη του στόχου της βελτίωσης του φυσικού περιβάλλοντος, σύμφωνα με το άρθρο 4 παράγραφος 3 στοιχείο δ) του κανονισμού (ΕΚ) αριθ. 1857/2006.

2. Εργαλεία παραγωγής βιοκαυσίμων και ειδικότερα:

Δοχεία καθίζησης

Σιροί συγκέντρωσης

Μηχανές προετοιμασίας

Σιροί αποθήκευσης

Αντλίες

Μηχανές διαλογής

Δοχεία αποθήκευσης

Μονάδες συμπίεσης

Ελαιοπιεστήρια

Ατέρμονες κοχλίες

Ξηραντήρια

Φίλτρα

Τα εργαλεία αυτά επιτρέπουν την παραγωγή «βιοκαυσίμων» από ελαιοκράμβη και ηλίανθο. Για τα εν λόγω εργαλεία θα χορηγείται ενίσχυση μόνον εφόσον προορίζονται αποκλειστικά για την παραγωγή «βιοκαυσίμων».

3. Εργαλεία που συνδέονται με την προσθήκη οργανικής ύλης και ειδικότερα:

Βυτία λιπασματοδιανομής

Διανομείς κοπριάς

Διανομείς λιπασμάτων λιπασματοποίησης

Κάδοι λιπασματοποίησης

Διανομείς οργανικής ύλης

Θρυμματιστές φυτών.

Με την προσθήκη οργανικής ύλης αποφεύγεται η χρησιμοποίηση χημικών λιπασμάτων. Επιπλέον, η οργανική ύλη βελτιώνει τη δομή του εδάφους και αυξάνει την ικανότητα συγκράτησης νερού. Συνεπώς, το μέτρο συνάδει πλήρως με τον στόχο της διατήρησης του περιβάλλοντος κατά το άρθρο 4 παράγραφος 3 στοιχείο δ) του κανονισμού (ΕΚ) αριθ. 1857/2006.

4. Εργαλεία για το κλάδεμα των χλωρών κλαδιών και ειδικότερα:

Μηχανές συλλογής κληματίδων

Μηχανικοί καθαριστήρες

Τεμαχιστήρες κληματίδων

Δετικές μηχανές

Κορυφολόγοι

Προκλαδευτήρες

Αποφυλλωτικές μηχανές

Ανυψωτικές μηχανές.

Τα εργαλεία αυτά χρησιμοποιούνται κυρίως για την πρόσδεση των αμπέλων και τη συντήρηση των αγροτεμαχίων.

Η καλύτερη πρόσδεση συμβάλλει στη μείωση της χρησιμοποίησης φυτοπροστατευτικών προϊόντων, δεδομένου ότι το φύλλωμα έχει μικρότερη επιφάνεια και είναι υγιέστερο.

5. Εργαλεία για τον περιορισμό της ρύπανσης από φυτοπροστατευτικά προϊόντα και ειδικότερα:

Πλυντήρια μηχανών τρύγου

Προγραμματιζόμενοι μετρητές όγκου,

Συσκευές ακριβείας για εντοπισμένη κατεργασία: GPS

Εξοπλισμός έκπλυσης των βυτίων

Εργαλεία υποβοήθησης της λήψης αποφάσεων

Εργαλεία διαχείρισης της παροχής

Πετάσματα ανάκτησης ψεκαστικού μίγματος.

Τα εργαλεία αυτά περιορίζουν τις εισροές χημικών προϊόντων και αυξάνουν την αποτελεσματικότητα των κατεργασιών

Αριθμός ενίσχυσης: XA 391/07

Κράτος μέλος: Ισπανία

Περιφέρεια: Región de Murcia

Τίτλος του καθεστώτος ενισχύσεων ή επωνυμία της επιχείρησης που λαμβάνει μεμονωμένη ενίσχυση: Ayudas a los Consejos Reguladores de Denominaciones de Origen e Indicaciones Geográficas y para el Consejo de Agricultura Ecológica de la Región de Murcia, para la puesta en marcha y para las actividades de los Consejos

Νομική βάση: Propuesta de Orden de la Consejería de Agricultura y Agua por la que se establecen las subvenciones para los Consejos Reguladores de Denominaciones de Origen e Indicaciones Geográficas y para el Consejo de Agricultura Ecológica de la Región de Murcia

Ετήσιες δαπάνες που προβλέπονται στο πλαίσιο του καθεστώτος ενισχύσεων ή συνολικό ποσό της μεμονωμένης ενίσχυσης που χορηγείται στη δικαιούχο επιχείρηση: Οι προβλεπόμενες ετήσιες δαπάνες ανέρχονται σε 2 000 000 EUR, πράγμα που συνεπάγεται ότι για το χρονικό διάστημα των έξι ετών θα διατεθεί ποσό 12 000 000 EUR

Μέγιστη ένταση ενίσχυσης: Βάσει του άρθρου 4 του σχεδίου διατάγματος, οι ενισχύσεις δεν θα υπερβούν το ποσό των 275 000 EUR ανά έτος και ανά δικαιούχο Συμβούλιο (Consejo) για τα προϊόντα που διέπονται από τις διατάξεις του κανονισμού (ΕΟΚ) αριθ. 2092/91, αλλά ούτε και το ποσό των 160 000 EUR, για τα προϊόντα που διέπονται από τους κανονισμούς (ΕΚ) αριθ. 510/2006 και (ΕΚ) 1493/1999.

Ωστόσο, με την αναλυτική διαδικασία που καθορίζεται στο άρθρο 3, το μέγιστο ποσό της επιχορήγησης διαφοροποιείται ανάλογα με τις επιλέξιμες κατηγορίες δαπάνης, με αποτέλεσμα:

για τις ενισχύσεις που προορίζονται να καλύψουν τις δραστηριότητες των Consejos (άρθρο 3.A) επιτρέπεται να επιδοτηθεί έως το 70 % των συνολικών δαπανών για σκοπούς πληροφόρησης και προώθησης, στο πλαίσιο προγραμμάτων για την ποιότητα των ειδών διατροφής (με ανώτατο όριο 90 000 EUR) (σημείο 1.1) και έως 70 % για τις ενισχύσεις που θα διατεθούν για μελέτες της αγοράς (με όριο το ποσό των 20 000 EUR/έτος) (σημείο 1.3). Για διαφημιστικές εκστρατείες γενικού χαρακτήρα η ενίσχυση φτάνει έως 50 % με μέγιστο όριο τα 20 000 EUR (σημείο 1.2).

Για το κόστος των υποχρεωτικών μέτρων ελέγχου η ενίσχυση καλύπτει το 100 % ή το 60 %, αναλόγως εάν διενεργούνται από τα Συμβούλια για τα προϊόντα που διέπονται από τις διατάξεις του κανονισμού (ΕΟΚ) αριθ. 2092/91 ή εάν εκτελούνται από Συμβούλια που διέπονται από τις διατάξεις των κανονισμών (ΕΚ) αριθ. 510/2006 και (ΕΚ) αριθ. 1493/1999 (με μέγιστο όριο τα 60 000 EUR/έτος στην περίπτωση των δύο τελευταίων κανονισμών) (άρθρο 3.A σημείο 2).

για την έναρξη λειτουργίας των Συμβουλίων (άρθρο 3.B), επιτρέπεται να χορηγηθεί έως 100 % με όριο το ποσό των 60 000 EUR/έτος κατά το χρονικό διάστημα των πέντε πρώτων ετών (με ανώτατο όριο το ποσό των 300 000 EUR για αυτή την πενταετή περίοδο) (σημείο 1)· οι επιχορηγήσεις για δράσεις πληροφόρησης, προώθησης και διαφήμισης μειώνονται βαθμιαία από τη στιγμή της δημιουργίας του Συμβουλίου ρύθμισης (Consejo Regulador) και τα όρια συμπίπτουν με την προηγούμενη περίπτωση, τόσο για τις διαφημιστικές εκστρατείες γενικής μορφής, όσο και για μελέτες: 20 000 EUR/έτος (σημείο 2). Στην περίπτωση των δαπανών για τα υποχρεωτικά μέτρα ελέγχου, οι ενισχύσεις μειώνονται επίσης βαθμιαία από 100 % σε 60 % κατά την πρώτη πενταετία από την ίδρυση του Συμβουλίου ρύθμισης (με ταυτόσημο ανώτατο όριο έως 60 000 EUR/έτος) (σημείο 3)

Ημερομηνία έναρξης εφαρμογής: Ιανουάριος 2008

Διάρκεια του καθεστώτος ενισχύσεων ή της μεμονωμένης ενίσχυσης: Έως τον Δεκέμβριο του 2013

Στόχος της ενίσχυσης: Οι ενισχύσεις που προβλέπονται στο σχέδιο διατάγματος χορηγούνται για την άσκηση των δραστηριοτήτων των Ρυθμιστικών Συμβουλίων (Consejos Reguladores) των ονομασιών προέλευσης και των γεωγραφικών ενδείξεων και για το Συμβούλιο βιολογικού τρόπου παραγωγής γεωργικών προϊόντων της περιφέρειας (Región de Murcia), για τον έλεγχο και την προώθηση της ποιότητας των προστατευόμενων προϊόντων, καθώς και για την κάλυψη των εξόδων για την έναρξη λειτουργίας των νέων φορέων.

Όσον αφορά τον κανονισμό (ΕΚ) αριθ. 1857/2006 και τις επιχορηγήσεις που προβλέπονται στο σχέδιο διατάγματος, οι ενισχύσεις για τις δραστηριότητες των Συμβουλίων συμβαδίζουν με τις διατάξεις του άρθρου 15 παράγραφος 2 στοιχεία γ) και δ) [στα σημεία i), iii), iv)], και ε) του κανονισμού και με το άρθρο 3:A.1, B.2, όπως και το άρθρο 14 στοιχεία α) και ε) του κανονισμού με το άρθρο 3:A.2 και B.3 του σχεδίου διάταξης.

Στην περίπτωση των επιχορηγήσεων που δίνονται για να αρχίσουν να λειτουργούν τα Ρυθμιστικά Συμβούλια, λαμβάνεται μέριμνα για το σκοπό αυτό στα μέτρα που προβλέπονται στο άρθρο 9 του κανονισμού στα οποία συγκαταλέγονται οι επιλέξιμες δαπάνες του άρθρου 3, που συμπεριλαμβάνονται στο άρθρο 3:B.1 του σχεδίου διατάγματος

Σχετικός(-οί) τομέας(-είς): Γεωργική παραγωγή, συμπεριλαμβανομένης της ζωικής και της φυτικής παραγωγής

Ονομασία και διεύθυνση της χορηγούσας αρχής:

Dirección General de Industrias y Asociacionismo Agrario Consejería de Agricultura y Agua Plaza de Juan XXIII, s/n E-30008 Murcia

Διεύθυνση στο Διαδίκτυο: http://www.carm.es/neweb2/servlet/integra.servlets.ControlPublico?IDCONTENIDO=5221&IDTIPO=100&RASTRO=c428$m

Άλλες πληροφορίες: Πρόκειται για ενισχύσεις που δεν καταβάλλονται απευθείας στους παραγωγούς, αλλά μέσω των Ρυθμιστικών Συμβουλίων των Ονομασιών Προέλευσης και των Γεωγραφικών Ενδείξεων και του Συμβουλίου Βιολογικού Τρόπου Παραγωγής Γεωργικών Προϊόντων της Περιφέρειας της Murcia, για τα προϊόντα που διέπονται από τις διατάξεις των κανονισμών (ΕΚ) αριθ. 510/2006 του Συμβουλίου, της 20ής Μαρτίου 2006, για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων, (ΕΚ) αριθ. 1493/1999 του Συμβουλίου της 17ης Μαΐου 1999 για την κοινή οργάνωση της αμπελοοινικής αγοράς και (ΕΟΚ) αριθ. 2092/91 του Συμβουλίου της 24ης Ιουνίου 1991 περί του βιολογικού τρόπου παραγωγής γεωργικών προϊόντων και των σχετικών ενδείξεων στα γεωργικά προϊόντα και στα είδη διατροφής